CELEX: 31998R2329
Language: sl
Date: 1998-10-22 00:00:00
Title: Uredba Sveta (ES) št. 2329/98 z dne 22. oktobra 1998 o spremembi Uredbe (EGS) št. 357/79 o statističnih raziskovanjih vinogradov

Pomembno pravno obvestilo

|

31998R2329

Uradni list L 291 , 30/10/1998 str. 0002 - 0003

		Uredba Sveta (ES) št. 2329/98z dne 22. oktobra 1998o spremembi Uredbe (EGS) št. 357/79 o statističnih raziskovanjih vinogradovSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker Uredba (EGS) št. 357/79 [3] določa osnovne določbe za statistična raziskovanja površin vinogradov; ker se rezultati raziskovanj uporabljajo za določitev proizvodnih zmogljivosti in srednjeročnih gibanj proizvodnje v Skupnosti;ker je primerno dati sistemu, ki ga je vzpostavila Uredba (EGS) št. 357/79, večjo prožnost, ne le zaradi napredka tehnike in informacijske tehnologije, ampak tudi zato, ker je treba olajšati breme statističnih postopkov, ki jih morajo opraviti države članice;ker Uredba (EGS) št. 357/79 določa, da morajo zadevne države članice vsakih 10 let opraviti osnovna raziskovanja vinogradništva; ker nekatere države članice iz tehničnih in praktičnih razlogov menijo, da bi bilo ta postopek primerno združiti z raziskovanjem Skupnosti o strukturi kmetijskih gospodarstev, predpisano z Uredbo Sveta (EGS) št. 571/88 [4];ker je treba kot del prilagodljive metodologije državam članicam omogočiti uporabo registra vinogradov iz Uredbe (EGS) št. 2329/86 [5] kot vir informacij o osnovnem raziskovanju, kajti razvoj informacijske tehnologije omogoča pridobivanje vse bolj natančnih in izčrpnih informacij iz zanesljivih podatkov v ažuriranem registru vinogradov;SPREJEL NASLEDNJO UREDBO:Člen 1Uredba (EGS) št. 357/79 se spremeni:1. k členu 1(1) se doda naslednji pododstavek:"Če je raziskovanje Skupnosti o strukturi kmetijskih gospodarstev na podlagi Uredbe (EGS) št. 571/88 [6] predvideno v največ 12 mesecih glede na osnovno raziskovanje, določeno v prvi alinei prvega pododstavka, se lahko obe raziskovanji opravita istočasno. Države članice vnaprej obvestijo Komisijo o namenu uporabe te določbe.";2. k členu 2 (3)(A) se doda naslednji pododstavek:"Vendar pa lahko v zvezi z osnovnim raziskovanjem iz leta 1999 Republika Portugalska sporoči podatke o vinskih sortah, ki predstavljajo skupaj vsaj 53 % skupne površine, zasajene s trsi, namenjenimi pridelavi grozdja za vino.";3. k členu 3 se doda naslednji odstavek:"4. Države članice, ki so zaključile sestavo registra vinogradov na nacionalni ravni ali v določenih regijah in ga letno ažurirajo, v skladu z Uredbo (EGS) št. 2392/86, lahko uporabijo podatke iz registra vinogradov kot vir informacij o osnovnem raziskovanju, ki jih sporočijo Komisiji."Člen 2Ta uredba začne veljati naslednji dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Luxembourgu, 22. oktobra 1998Za SvetPredsednikW. Molterer[1] UL C 257, 15.8.1998, str. 8.[2] UL C 328, 26.10.1998.[3] UL L 54, 5.3.1979, str. 124. Uredba, nazadnje spremenjena z Aktom o pridružitvi iz leta 1994.[4] UL L 56, 2.3.1988, str. 1. Uredba, nazadnje spremenjena z Odločbo Komisije 98/377/ES (UL L 168, 13.6.1998, str. 29).[5] UL L 208, 31.7.1986, str. 1. Uredba, nazadnje spremenjena z Uredbo (ES) št. 1596/96 (UL L 206, 16.8.1996, str. 38).[6] UL L 56, 2.3.1988, str. 1.--------------------------------------------------